سيول

سيول و لا سول (بلكورية: 서울)، هي لعاصيما ديال كوريا لجنوبية و أكبر مدينة فيها. جات ف الشمال لغربي د لبلاد، على لواد د هان، تقريبا واحد 45 كيلوميطر على لحدود مع كوريا الشمالية. هي من لمدون لكبار ف لعالم، و مع الضواحي ديالها محسوبا مع أكبر عشرا د لمناطق لحضرية لكبار ف لعالمأكبر لمدون ف لعالم ف 2025 - لإحصائيات د ألمانيا. تيسكنو فيها تقريبا 10 د لمليوند الناس، و هي من لمدون لكبار لقلال اللي الناس اللي ساكنين فيها تينقصو، ماشي تيزيدو.

لمدينا د سيول عندها تاريخ قديم و تبنات هادي 2000 عام ف وقت لمملكة د بايكجي. هي أول مدينا ف شرق آسيا دخّلات لما و الضو و التيليفون و الطرامواي، و هادشي كامل ف لقرن 19. حتلها الجاپون من 1910 ل 1945، و رجعات هي لعاصيما د كوريا لجنوبية من نهار تعلنات بلاد ف 1948. فيها تلاتا د لمعالم مقيدين ف د اللائحة معاليم التراث العالمي د ليونيسكو.

سيول فيها جوج د لمطارات دولية، و ميطرو فيه 24 خط. تنضمو فيها بزاف د لأحدات لمهمة ف لعالم، بحال لألعاب لآسياوية د 1986، لألعاب لأولمپية د الشتا د 1988، كاس لعالم د لكورا د 2002، و لقمة د جي 20 د 2010.
 مصادر 

تصنيف:مدون د كوريا لجنوبية
تصنيف:عواصم ديال بلدان
تصنيف:عواصم آسيوية